APPLE จะทำอย่างไร หากธุรกิจเก่ากำลังแย่
“iPhone รุ่นใหม่ๆ ไม่ได้น่าตื่นเต้นอีกต่อไป..” ประโยคนี้คงไม่มากเกินไปสำหรับบริษัท Apple  ที่ประกาศผลประกอบการไปเมื่อวานนี้  รายได้บริษัท Apple  ประเทศจีน ลดลง 22% เอเชีย ลดลง 9% ยุโรป ลดลง 6%  โดย Apple มีรายได้กว่าครึ่งมาจาก iPhone เรื่องดังกล่าวสะท้อนให้เห็นว่าบริษัท Apple กำลังอยู่ในช่วงที่อิ่มตัว..  แต่สิ่งที่น่าสนใจคือ.. ปัจจุบัน อุปกรณ์ของ Apple ที่ใช้งานอยู่ทั่วโลก  มีจำนวนมากถึง 1,400 ล้านชิ้น   แล้ว Apple มองเห็นอะไรในเรื่องนี้? ลงทุนแมนจะเล่าให้ฟัง
2 พ.ค. 2562

APPLE จะทำอย่างไร หากธุรกิจเก่ากำลังแย่ / โดย ลงทุนแมน
“iPhone รุ่นใหม่ๆ ไม่ได้น่าตื่นเต้นอีกต่อไป..”
ประโยคนี้คงไม่มากเกินไปสำหรับบริษัท Apple 
ที่ประกาศผลประกอบการไปเมื่อวานนี้
รายได้บริษัท Apple 
ประเทศจีน ลดลง 22%
เอเชีย ลดลง 9%
ยุโรป ลดลง 6%
โดย Apple มีรายได้กว่าครึ่งมาจาก iPhone
เรื่องดังกล่าวสะท้อนให้เห็นว่าบริษัท Apple กำลังอยู่ในช่วงที่อิ่มตัว..
แต่สิ่งที่น่าสนใจคือ..
ปัจจุบัน อุปกรณ์ของ Apple ที่ใช้งานอยู่ทั่วโลก 
มีจำนวนมากถึง 1,400 ล้านชิ้น
แล้ว Apple มองเห็นอะไรในเรื่องนี้?
ลงทุนแมนจะเล่าให้ฟัง
ก่อนอื่นเรามาดู..
ภาพรวมผลประกอบการล่าสุด บริษัท Apple
ไตรมาสที่ 2 ปี 2018 รายได้ 1.96 ล้านล้านบาท กำไร 4.4 แสนล้านบาท
ไตรมาสที่ 2 ปี 2019 รายได้ 1.86 ล้านล้านบาท กำไร 3.7 แสนล้านบาท
คิดเป็นการหดตัวของรายได้ -5% และกำไร -16%
รายได้ iPhone ลดลง 17%
แต่สิ่งที่น่าสนใจคือ
เมื่อเราดูรายได้จากธุรกิจบริการ จะเพิ่มขึ้น 16%
ทั้งหมดนี้กำลังสะท้อนให้เห็นว่า แม้ iPhone กำลังอิ่มตัว 
แต่ธุรกิจบริการอย่าง App Store, iCloud, Apple Music และ AppleCare กำลังเติบโตได้ดี
เมื่อสินค้าเรือธงขายไม่ดี
แต่ Apple ยังมีระบบปฏิบัติการ iOS
สองสิ่งนี้จึงเป็นที่มาของการลงทุน
พัฒนาแพลตฟอร์มการบริการ..
Apple News+ สำหรับข่าวสาร และนิตยสาร 
Apple TV+ สำหรับภาพยนตร์
Apple Arcade สำหรับการเล่นเกม
ทั้งหมดนี้จะถูกนำเสนอออกมาในโมเดลธุรกิจ Subscription
คล้ายๆ กับ Netflix และ Spotify ที่ประสบความสำเร็จในขณะนี้
ปัจจุบัน Apple มีสมาชิก 390 ล้านบัญชี
คิดเป็น 28% ของจำนวนอุปกรณ์ของ Apple ทั่วโลก
เมื่อสมาร์ตโฟนดีขึ้น 
อายุการใช้งานมากขึ้น ราคาแพงขึ้น
ก็อาจเป็นหนึ่งเหตุผลให้นานๆ ที เราถึงจะเปลี่ยนสมาร์ตโฟน
กลับกัน โมเดลธุรกิจ Subscription เป็นการเก็บกินรายเดือนที่ไม่รู้จบ
ก็ไม่แน่ว่า ถ้า Apple ทำธุรกิจบริการได้ดี 
Netflix และ Spotify อาจต้องกลับมาจับตามองคู่แข่งคนนี้ก็เป็นได้..
----------------------
ติดตามเรื่องหลากหลาย จากผู้เขียนเก่งๆในแอป blockdit
นอกจากนั้น เรายังเขียนเองได้ และสามารถสร้างรายได้ในนี้
โหลดแอปได้ที่ 
สั่งซื้อหนังสือลงทุนแมน 10.0 ได้ที่
Lazada: 
Shopee: 
----------------------
References
-AAPL, Annual Report Q2 2019